**ADATKEZELÉSI TÁJÉKOZTATÓ**

**A GÜNTNER-Tata Hűtőtechnika Kft-nél, valamint a COOLBRIDGE Kft -nél alkalmazott „Fejvadász bónusszal” kapcsolatban**

**Tata, 2025.02.17.**

**ADATKEZELÉSI TÁJÉKOZTATÓ**

**A GÜNTNER-Tata Hűtőtechnika Kft-nél, valamint a COOLBRIDGE Kft -nél alkalmazott „Fejvadász bónusszal” kapcsolatban**

1. **Az adatkezelők megnevezése, azonosító adatai és elérhetőségük**

A GÜNTNER-TATA Hűtőtechnika Kft., és a Coolbridge Kft., mint egy vállalatcsoportba tartozó vállalkozások közös Adatkezelőként végzik Coolbridge Kft. működése során jelentkező személyes adatkezeléssel kapcsolatos feladatokat, figyelemmel az Általános Adatvédelmi Rendelet (GDPR) - Az Európai Parlament és a Tanács (EU) 2016/679 rendelete (2016. április 27.) 16. cikkében foglaltakra. Ezen közös adatkezelés során a GÜNTNER-TATA Hűtőtechnika Kft. és a Coolbridge Kft. erre hatáskörrel rendelkező vezetői közösen határozzák meg az adatkezelések célját és eszközeit. (A közös adatkezeléssel kapcsolatos alapelvekről és szabályokról ezen tájékoztató 6. pontja tartalmaz részletes leírást.)

Az adatkezelők adatai:

Megnevezés: **GÜNTNER-TATA Hűtőtechnika Kft.**

Székhely: **2890 Tata, Szomódi u. 4.**

Telefonszám:**06-34-588-500**

Adatvédelmi tisztviselő elérhetősége: **adatvedelem@guentner.com**

Vezető tisztségviselő: **Schwarczenberger Tamás**

Adószám: **10332692-2-11**

A továbbiakban**: Adatkezelő,** illetve a Coolbridge Kft-vel közösen említve **Közös Adatkezelők.**

Megnevezés: **COOLBRIDGE Kft.**

Székhely: **2890 Tata, Szomódi út 4.**

E-mail cím: **adatvedelem@guentner.hu**

Telefonszám: **06-34-588-500**

Vezető tisztségviselő: **Szabó János Zoltán**

Adószám: **27045602-2-11**

A továbbiakban: **Adatkezelő**, illetve a Güntner-Tata Hűtőtechnika Kft-vel közösen említve **Közös Adatkezelők**.

1. **A tájékoztatóban szereplő alapfogalmak**

**Érintett:** bármely információ alapján azonosított vagy azonosítható természetes személy.

**Azonosítható természetes személy:** az a természetes személy, aki közvetlen vagy közvetett módon, különösen valamely azonosító, például név, azonosító szám, helymeghatározó adat, online azonosító vagy a természetes személy fizikai, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható.

**Személyes adat:** az érintettre vonatkozó bármely információ.

**Különleges adat:** a személyes adatok különleges kategóriáiba tartozó minden adat, azaz a faji vagy etnikai származásra, politikai véleményre, vallási vagy világnézeti meggyőződésre vagy szakszervezeti tagságra utaló személyes adatok, valamint a genetikai adatok, a természetes személyek egyedi azonosítását célzó biometrikus adatok, az egészségügyi adatok és a természetes személyek szexuális életére vagy szexuális irányultságára vonatkozó személyes adatok.

**Egészségügyi adat:** egy természetes személy testi vagy szellemi egészségi állapotára vonatkozó személyes adat, ideértve a természetes személy számára nyújtott egészségügyi szolgáltatásokra vonatkozó olyan adatot is, amely információt hordoz a természetes személy egészségi állapotáról.

**Bűnügyi személyes adat**: a büntetőeljárás során vagy azt megelőzően a bűncselekménnyel vagy a büntetőeljárással összefüggésben, a büntetőeljárás lefolytatására, illetve a bűncselekmények felderítésére jogosult szerveknél, továbbá a büntetés-végrehajtás szervezeténél keletkezett, az érintettel kapcsolatba hozható, valamint a büntetett előéletre vonatkozó személyes adat.

**Hozzájárulás**: az érintett akaratának önkéntes, határozott és megfelelő tájékoztatáson alapuló egyértelmű kinyilvánítása, amellyel az érintett nyilatkozat vagy az akaratát félreérthetetlenül kifejező más magatartás útján jelzi, hogy beleegyezését adja a rá vonatkozó személyes adatok kezeléséhez.

**Adatkezelő:** az a természetes vagy jogi személy, illetve jogi személyiséggel nem rendelkező szervezet, aki vagy amely – törvényben vagy az Európai Unió kötelező jogi aktusában meghatározott keretek között – önállóan vagy másokkal együtt az adat kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az adatfeldolgozóval végrehajtatja.

**Közös Adatkezelő**: az az Adatkezelő, aki vagy amely – törvényben vagy az Európai Unió kötelező jogi aktusában meghatározott keretek között – az adatkezelés céljait és eszközeit egy vagy több másik Adatkezelővel közösen határozza meg, az adatkezelésre (beleértve a felhasznált eszközt) vonatkozó döntéseket egy vagy több másik Adatkezelővel közösen hozza meg és hajtja végre vagy hajtatja végre az adatfeldolgozóval.

**Adatkezelés:** az alkalmazott eljárástól függetlenül az adaton végzett bármely művelet vagy a műveletek összessége. Így különösen gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adat további felhasználásának megakadályozása, fénykép-, hang- vagy képfelvétel készítése, valamint a személy azonosítására alkalmas fizikai jellemzők (pl. ujj- vagy tenyérnyomat, DNS-minta, íriszkép) rögzítése.

**Adattovábbítás**: az adat meghatározott harmadik személy számára történő hozzáférhetővé tétele.

**Közvetett adattovábbítás**: személyes adatnak valamely harmadik országban vagy nemzetközi szervezet keretében adatkezelést folytató Adatkezelő vagy adatfeldolgozó részére továbbítása útján valamely más harmadik országban vagy nemzetközi szervezet keretében adatkezelést folytató Adatkezelő vagy adatfeldolgozó részére történő továbbítása.

**Nyilvánosságra hozatal**: az adat bárki számára történő hozzáférhetővé tétele.

**Adattörlés**: az adat felismerhetetlenné tétele oly módon, hogy a helyreállítása többé nem lehetséges.

**Adatkezelés korlátozása**: a tárolt adat zárolása az adat további kezelésének korlátozása céljából történő megjelölése útján.

**Adatmegsemmisítés:** az adatot tartalmazó adathordozó teljes fizikai megsemmisítése.

**Adatfeldolgozás**: az Adatkezelő megbízásából vagy rendelkezése alapján eljáró adatfeldolgozó által végzett adatkezelési műveletek összessége.

**Adatfeldolgozó**: az a természetes vagy jogi személy, illetve jogi személyiséggel nem rendelkező szervezet, aki vagy amely – törvényben vagy az Európai Unió kötelező jogi aktusában meghatározott keretek között és feltételekkel – az Adatkezelő megbízásából vagy rendelkezése alapján személyes adatokat kezel.

**Adatállomány**: az egy nyilvántartásban kezelt adatok összessége.

**Harmadik személy**: olyan természetes vagy jogi személy, illetve jogi személyiséggel nem rendelkező szervezet, aki vagy amely nem azonos az érintettel, az Adatkezelővel, az adatfeldolgozóval vagy azokkal a személyekkel, akik az Adatkezelő vagy adatfeldolgozó közvetlen irányítása alatt a személyes adatok kezelésére irányuló műveleteket végeznek.

**EGT-állam**: az Európai Unió tagállama és az Európai Gazdasági Térségről szóló megállapodásban részes más állam, továbbá az az állam, amelynek állampolgára az Európai Unió és tagállamai, valamint az Európai Gazdasági Térségről szóló megállapodásban nem részes állam között létrejött nemzetközi szerződés alapján az Európai Gazdasági Térségről szóló megállapodásban részes állam állampolgárával azonos jogállást élvez.

**Harmadik ország**: minden olyan állam, amely nem EGT-állam.

**Adatvédelmi incidens**: az adatbiztonság olyan sérelme, amely a továbbított, tárolt vagy más módon kezelt személyes adatok véletlen vagy jogellenes megsemmisülését, elvesztését, módosulását, jogosulatlan továbbítását vagy nyilvánosságra hozatalát, vagy az azokhoz való jogosulatlan hozzáférést eredményezi.

**Profilalkotás**: személyes adat bármely olyan – automatizált módon történő – kezelése, amely az érintett személyes jellemzőinek, különösen a munkahelyi teljesítményéhez, gazdasági helyzetéhez, egészségi állapotához, személyes preferenciáihoz vagy érdeklődéséhez, megbízhatóságához, viselkedéséhez, tartózkodási helyéhez vagy mozgásához kapcsolódó jellemzőinek értékelésére, elemzésére vagy előrejelzésére irányul.

**Címzett:** az a természetes vagy jogi személy, illetve jogi személyiséggel nem rendelkező szervezet, aki vagy amely részére személyes adatot az Adatkezelő, illetve az adatfeldolgozó hozzáférhetővé tesz.

**Álnevesítés**: személyes adat olyan módon történő kezelése, amely – a személyes adattól elkülönítve tárolt – további információ felhasználása nélkül megállapíthatatlanná teszi, hogy a személyes adat mely érintettre vonatkozik, valamint műszaki és szervezési intézkedések megtételével biztosítja, hogy azt azonosított vagy azonosítható természetes személyhez ne lehessen kapcsolni.

1. **Az adatkezelés alapjául szolgáló jogszabályok**
* Magyarország Alaptörvénye, VI. cikk;
* GDPR (Általános Adatvédelmi Rendelet - Az Európai Parlament és a Tanács (EU) 2016/679 rendelete (2016. április 27.);
* 2011. évi CXII. törvény az információs önrendelkezési jogról és az információszabadságról (Info tv.);
* A Polgári Törvénykönyvről szóló 2013. évi V. törvény (Ptk.);
* A számvitelről szóló 2000. évi C. törvény;
* A panaszokról és a közérdekű bejelentésekről szóló 2013. évi CLXV. törvény. (Pktv.).
* A munka törvénykönyvéről szóló 2012.évi I. tv. 9.§ (2.)bek., 11. § (1.)bek., valamint, 52.§ (1.)bek. a.), b) pont, 286. § (1.)bek..
* A munkavédelemről szóló, 1993. évi XCIII. tv. 60. § 1.) bek.,
1. **Az Adatkezelők adatvédelmi alapelvei**

Az Adatkezelők a COOLBRIDGE Kft. azon belső folyamatait, melyek során magánszemélyek adatait kezelik, megfelelő technikai és szervezési intézkedések megtételével, úgy alakították ki, illetve úgy folytatják, hogy azok maradéktalanul megfeleljenek a **GDPR,** valamint az **Info törvény** rendelkezéseinek.

Az Adatkezelők kiemelt figyelmet fordítanak arra, hogy a gazdasági tevékenységének keretében, a napi gyakorlat során, a rájuk vonatkozó egyéb ágazati jogszabályok betartásával egyidejűleg, megvalósuljanak az adatvédelmi jogszabályok, illetőleg a belső adatvédelmi szabályzat rendelkezései is.

Az Adatkezelők, az adatvédelmi tevékenységüket úgy szervezik és folytatják, hogy az jogszerű, tisztességes, átlátható és pontos legyen, valamint hogy az adatkezelés célhoz kötött legyen, továbbá kizárólag az adatkezelés célja érdekében legszükségesebb adatokat, és csak a ténylegesen indokolt ideig kezeljék. Ezen folyamatok keretében végzett adatkezelési tevékenység megfelelően dokumentált, e tevékenységgel kapcsolatban az Adatkezelők mindenkor elszámoltathatók.

1. **Az adatokhoz való hozzáférés és adatbiztonsági intézkedések**

**Az adatokhoz való hozzáférés és az adattovábbítás:** Az Adatkezelők által kezelt adatokhoz kizárólag az adatkezelők, valamint az Adatkezelők azon munkatársai férhetnek hozzá, akiknek feladataik ellátásához ez elengedhetetlenül szükséges.

Az Adatkezelők az általuk kezelt személyes adatokat, csak azon szerződéses partnereik felé továbbítják, akiknek a továbbított adatok feldolgozása, illetve kezelése az Adatkezelőkkel e célból kötött szerződések alapján kötelességük. Az Adatkezelők a személyes adatok továbbítását megelőzően meggyőződtek arról, hogy ezen szerződéses partnereik, illetőleg ezen szerződéses partnerek által folytatott adatkezelések, és adatfeldolgozási gyakorlat megfelelnek a vonatkozó adatvédelmi jogszabályoknak és belső szabályozóknak. Az adattovábbítás, illetve a szerződéses partnerek által folytatott adatkezelések, vagy adatfeldolgozások körülményei rögzítésre kerülnek a két fél között megkötött szerződésben. Ezen adattovábbítások ténye, illetve körülményei az egyes adatkezelések részletezésének keretében kerülnek rögzítésre. (Tájékoztató 7. pont.)

Az Adatkezelők az általuk kezelt személyes adatokat, a fentiekben kifejtetteken túl, csak rendkívüli esetekben továbbítják, kizárólag az erre törvényileg feljogosított hatóságok számára, amennyiben ezt számukra jogszabályok előírják, illetve erre vonatkozóan a hatóságok megkeresik. Ezen adattovábbításokról az adatkezelők külön nyilvántartást vezet.

**Adatbiztonsági intézkedések**: Az Adatkezelők az általuk rögzített elektronikus adatokat bizalmasan kezeli, és a fenti székhelyükön lévő számítógépeken, valamint az ott működtetett szerveren tárolják. Az adatok tárolásának módja a vonatkozó adatvédelmi jogszabályoknak megfelel. Az adatok megfelelő biztonsági intézkedésekkel védettek.

A papír alapú adatbázisokban kezelt személyes adatokat az adatkezelők és a fenti székhelyükön tárolják. Az aktuálisan használaton kívül lévő adatbázisok elzárásra kerülnek. A tárolás helye megfelelő biztonsági intézkedésekkel, berendezésekkel, eszközökkel védett.

1. **Az érintett jogai**

**Tájékoztatáshoz való jog:** Az érintettnek joga van a személyes adatainak kezelésével kapcsolatosan a tömör, átlátható és érthető tájékoztatáshoz. Ezen tájékoztatásnak könnyen hozzáférhető formában, világosan és közérthetően, valamint az érintett számára tökéletesen érthető nyelven megfogalmazva tartalmaznia kell az adatkezelés összes lényeges körülményét.

Az Adatkezelő, amennyiben a személyes adatokat az érintettől szerezi be, úgy az adatok beszerzését megelőzően megadja az érintettnek a megfelelő tájékoztatást.

Amennyiben a személyes adatokat az Adatkezelő nem az érintettől szerezte be, azok megszerzését követő ésszerű határidőn, de legfeljebb egy hónapon belül megadja a megfelelő tájékoztatást az érintettnek.

Ha a személyes adatokat az érintettel való kapcsolattartás céljára használják fel, akkor legkésőbb az érintettel való első kapcsolattartás alkalmával, ha pedig a személyes adatokat várhatóan más címzettel is közlik, akkor legkésőbb a személyes adatok első alkalommal való közlésekor meg kell adni az érintett számára a megfelelő tájékoztatást.

Amennyiben az érintett az Adatkezelőtől tájékoztatást kér az adatainak kezelésével kapcsolatban őt megillető jogok érvényesüléséről, illetve az adatkezelés körülményeiről, úgy az Adatkezelő indokolatlan késedelem nélkül, de legfeljebb az erre vonatkozó kérelem beérkezésétől számított egy hónapon belül számára a megfelelő tájékoztatást megadja. A kérelem összetettsége esetén ezen határidő további két hónappal meghosszabbítható. A határidő meghosszabbításának tényéről az érintettet tájékoztatni kell.

Amennyiben az Adatkezelő a kérelemmel kapcsolatban nem tesz intézkedéseket, erről a kérelmezőt, az elmaradás okainak és az érintett panasztételi lehetőségének megjelölésével tájékoztatja.

A tájékoztatást és az ezzel kapcsolatos intézkedéseit az Adatkezelőnek díjmentesen kell biztosítani. Ha azonban az érintett kérelme egyértelműen megalapozatlan, vagy – különösen az ismétlődő jellege miatt – túlzó, az Adatkezelő, figyelemmel a kért információ, vagy tájékoztatás nyújtásával, illetőleg intézkedések megtételével járó adminisztratív költségekre, ésszerű összegű díjat számíthat fel, vagy megtagadhatja a kérelem alapján történő intézkedést.

**Hozzáféréshez való jog:** az érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, a személyes adatokhoz, illetőleg az alábbi információkhoz hozzáférést kapjon: Az adatkezelés célja, az érintett személyes adatok kategóriái, a címzettek, vagy a címzettek kategóriái, az adatok tárolásának tervezett időtartama, az érintett ezen fejezetben alább felsorolt adatkezeléssel kapcsolatos jogai, az érintett panaszjoga. Továbbá ha az adatokat nem az érintettől gyűjtötték, akkor a forrásukra vonatkozó információról, annak tényéről, hogy automatizált döntéshozatal, illetve profilalkotás történt-e az adatkezelés során, illetőleg arról, hogy a személyes adatokat harmadik országba továbbították-e.

Az Adatkezelő az adatkezelés tárgyát képező adatokat az érintett rendelkezésére bocsátja. Az érintett által kért további másolatokért az Adatkezelő az adminisztratív költségeken alapuló ésszerű mértékű díjat számíthat fel.

**Adatok helyesbítésének kérése:** Az érintett jogosult arra, hogy kérésére az Adatkezelő indokolatlan késedelem nélkül helyesbítse, illetve kiegészítse a rá vonatkozó pontatlan személyes adatokat.

**Törléshez és elfeledtetéshez való jog:** Az érintett jogosult arra, hogy kérésére az Adatkezelő indokolatlan késedelem nélkül törölje a rá vonatkozó személyes adatokat, az Adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha az alábbi indokok valamelyike fennáll:

* A személyes adatokra már nincs szükség abból a célból, amelyből azokat gyűjtötték vagy más módon kezelték;
* Az érintett visszavonja az adatkezelés alapját képező hozzájárulását, és az adatkezelésnek nincs más jogalapja;
* Az érintett tiltakozik az adatkezelés ellen, és nincs elsőbbséget élvező jogszerű ok az adatkezelésre;
* A személyes adatokat jogellenesen kezelték;
* A személyes adatokat az Adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;
* A személyes adatok gyűjtésére 16 éven aluli gyermekek részére az információs társadalommal összefüggő szolgáltatások kínálásával kapcsolatosan került sor.

Ha az Adatkezelőnek olyan személyes adatokat kell törölnie, melyet korábban nyilvánosságra hozott, úgy az összes tőle ésszerűen elvárható lépést meg kell tennie annak érdekében, hogy az adatot rajta kívül minden olyan Adatkezelő is törölje, aki azt a nyilvánosságra hozatalt követően tőle átvette.

Az adatok törlésére az Adatkezelőnek az érintett kérelme ellenére sincs lehetősége, ha az adatok további kezelésére az alábbi okok valamelyike miatt van szükség: A véleménynyilvánítás szabadságához és a tájékozódáshoz való jog gyakorlásához, valamely az Adatkezelőre vonatkozó jogi kötelezettség teljesítéséhez, a népegészségügy területét érintő közérdekből, közérdekű archiválás, tudományos és történelmi kutatás céljából, vagy statisztikai célból, illetőleg jogi igények előterjesztéséhez, érvényesítéséhez, illetve védelméhez.

**Az adatkezelés korlátozásához való jog:** Az érintett jogosult arra, hogy kérésére az Adatkezelő korlátozza az adatkezelést, ha az alábbi körülmények valamelyike teljesül: Az érintett vitatja a személyes adatok pontosságát, az adatkezelés jogellenes, az Adatkezelőnek már nincs szüksége a személyes adatokra adatkezelés céljából, de az érintett jogi igényének érvényesítéséhez igényli azokat, az érintett tiltakozik az adatkezelés ellen.

Ha az adatkezelés korlátozás alá esik, a személyes adatokat a tárolás kivételével csak az érintett hozzájárulásával, vagy jogi igények érvényesítéséhez illetőleg fontos közérdekéből lehet kezelni.

**Adathordozhatósághoz való jog:**  Az érintett jogosult arra, hogy általa egy Adatkezelő rendelkezésére bocsátott személyes adatait tagolt, széles körben használt, géppel olvasható formátumban megkapja. Továbbá jogosult arra, hogy ezeket az adatokat egy másik Adatkezelőnek továbbítsa anélkül, hogy ezt akadályozná az az Adatkezelő, amelynek a személyes adatokat a rendelkezésére bocsátotta, ha: az adatkezelés az érintett önkéntes hozzájárulásán, vagy az érintett által megkötött szerződésen alapul, illetőleg ha az adatkezelés automatizált módon történik. Ha ez technikailag megvalósítható az érintett kérheti, hogy az adattovábbítás közvetlenül az Adatkezelők között történjen.

**Tiltakozáshoz való jog:** Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a közérdekű, vagy jogos érdek érvényesítéséhez szükséges kezelése ellen, ideértve az ezen adatkezelésekkel kapcsolatban végzett profilalkotást is. Ebben az esetben az Adatkezelő a személyes adatokat nem kezelheti tovább, kivéve, ha az Adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Ha a személyes adatok kezelése közvetlen üzletszerzés érdekében történik (ide értve a profilalkotást is), az érintett jogosult arra, hogy bármikor tiltakozzon a rá vonatkozó személyes adatok e célból történő kezelése ellen. Ha az érintett tiltakozik ezen adatkezelés ellen, akkor a személyes adatok a továbbiakban e célból nem kezelhetők.

**A közös adatkezeléssel kapcsolatos legfontosabb körülmények**

A Közös Adatkezelők – figyelemmel a vonatkozó adatvédelmi és ágazati jogszabályokra - az adatkezelés céljait és eszközeit, valamint az általuk folytatott adatkezelésekkel kapcsolatos feladataikat és felelőségi körüket a közöttük létrejött megállapodásban, átlátható módon közösen határozzák meg. Ezen megállapodás megfelelően tükrözni a Közös Adatkezelők érintettekkel szembeni szerepét és a velük való kapcsolatukat. Ennek alapján a GÜNTNER-TATA Hűtőtechnika Kft. és a Coolbridge Kft. erre hatáskörrel rendelkező vezetői közösen határozzák meg az adatkezelések célját és eszközeit, azonban a Coolbridge Kft-vel kapcsolatos adminisztratív ügyviteli és háttér-támogatási tevékenységet és az ezzel járó személyes adatkezeléseket a GÜNTNER-TATA Hűtőtechnika Kft. végzi, míg a Coolbridge Kft., mint gazdasági társaság tevékenységi körébe tartozó gyakorlati munkavégzéssel kapcsolatos adatkezelési feladatokat a Coolbridge Kft. munkavállalói, illetve a GÜNTNER-TATA Hűtőtechnika Kft. és a Coolbridge Kft. munkavállalói közösen látják el. A Coolbridge Kft. munkavállalói tehát csak ezen szűk körben végeznek a főtevékenységükhöz járulékosan kapcsolódóan személyes adatkezeléseket. Ezért - valamint a könnyebb áttekinthetőség érdekében - azoknál az adatkezelési folyamatoknál, ahol a Coolbridge Kft. dolgozói ténylegesen (konkrét adatkezelési feladatok elvégzésével) is részt vesznek az adatkezelési folyamatban, ennek ténye külön kiemelésre kerül az adott adatkezelési folyamat körülményeinek részletezésénél.

Az érintett a Közös Adatkezelők között létrejött megállapodás feltételeitől függetlenül mindkét adatkezelő vonatkozásában és mindkét Adatkezelővel szemben gyakorolhatja a fentiekben részletezett jogait. Tekintettel arra, hogy az egyes adatkezelési folyamatok céljait és eszközeit az Adatkezelők közösen határozzák meg, így az adatkezelési folyamatok céljaival és eszközeivel kapcsolatos kérdések, aggályok és panaszok felmerülése esetén bármely Adatkezelő ügyvezetője, illetőleg az Adatkezelők adatvédelmi tisztviselője is felvilágosítást tud adni, valamint indokolt esetben megteszi a további szükséges intézkedéseket. A konkrét adatkezelési műveletek vonatkozásában felmerülő sérelmekkel, panaszokkal, kérdésekkel kapcsolatban célszerű az adott adatkezelési folyamat végrehajtójához, annak feletteséhez (a szakterület vezetője, vagy az ügyvezető), illetőleg az adatvédelmi tisztviselőhöz fordulni. (Az ügyvezetők és az adatvédelmi tisztviselő elérhetősége fent megjelölve, az adott szakterület vezetőjének nevét az Adatkezelők által üzemeltetett „Hírcserélő” rendszer „Telefonkönyv / Névjegyzék” funkciója tartalmazza.)

1. **A GÜNTNER-Tata Hűtőtechnika Kft-nél, valamint a COOLBRIDGE Kft -nél alkalmazott „Fejvadász bónusszal” kapcsolatos személyes adatkezelés főbb körülményeinek leírása**
2. **Az Adatkezelők által működtetett „Fejvadász bónusz” rendszer vonatkozáséban az ajánló személlyel kapcsolatban megvalósuló személyes adatkezelés**

**Az adatkezelés folyamatának, főbb körülményeinek leírása:** Az Adatkezelők „Fejvadász bónusz” rendszer működtetnek a toborzási tevékenységük hatékonyságának növelése érdekében. A „fejvadász bónusz” rendszer működésének részletes leírását a „Fejvadász bónusz tájékoztató” című dokumentum tartalmazza.

A „Fejvadász bónusz” rendszer a „Hírcserélő rendszeren” keresztül elérhető elektronikus formában. A „Hírcserélő rendszerrel” kapcsolatos adatkezelési folyamatokról a rendszer leírása tartalmaz részletes tájékoztatást.

A „Fejvadász bónusz” rendszer az alábbiakban részletezettek szerint kezeli az ajánlást leadó érintettek személyes adatait.

Az ajánlott személy részére automatikusan kiküldésre kerülő e-mail üzenet tartalmazza a vonatkozó adatkezelési tájékoztató elektronikus formátumának elérhetőségét, melyből az érintett tájékozódhat az adataival kapcsolatban végzett adatkezelési folyamattal kapcsolatban. Amennyiben az érintett jelentkezik a számára ajánlott munkakörre, a jelentkezés beküldését megelőzően az erre szolgáló kapcsoló megfelelő állásba állításával járulhat hozzá a személyes adatainak kezeléséhez. Ennek hiányában a jelentkezés nem kerül elküldésre. Amennyiben az érintett nem jelentkezik a számára ajánlott pozícióba, úgy az Adatkezelők az ajánlási folyamat során rögzített személyes adatait nem látják, számukra a rendszer az ajánlás tényét mutatja az I-es pontban foglaltak szerinti személyes adatok kitakarásával. Az ilyen módon rögzített személyes adatok a rögzítést követő 3 hónap elteltével törlésre kerülnek.

**Az adatkezelés jogalapja**: Az érintett hozzájárulása, az ajánlás folyamatával kapcsolatban, és az Adatkezelők (munkáltató) jogi kötelezettségének teljesítése, bónusz kifizetésével kapcsolatban.

**Az adatkezelés célja:** A „Fejvadász bónusz” rendszer hatékony működtetése, és a bónuszok kifizetése.

**A kezelt adatok köre:** Az ajánló neve, az ajánló e-mail címe és telefonszáma, az ajánlott személy neve és e-mail címe, valamint az ajánló által, az ajánlott felé írt esetleges üzenetben foglaltak, továbbá az ajánlás sikeressége esetén a bónusz kifizetésének ténye.

**Az adattárolás módja:** elektronikus adatbázisokban.

**Az adatok tárolásának határideje:** Az ajánlással kapcsolatosan keletkezett adatokat az Adatkezelők egy évig őrzik, a bónusz kifizetésével kapcsolatosan keletkezett dokumentumok pedig a mindenkori adó és munkabér kifizetésével kapcsolatos jogszabályokban meghatározott ideig kerülnek eltárolásra.

**Adattovábbítás történik-e az adatkezelés során, ha igen mely címzett részére:** nem történik adattovábbítás.

**A folyamatba bevont adatfeldolgozók:** Adatfeldolgozó: Blue Colibri International Korlátolt Felelősségű Társaság (székhelye: 1023 Budapest, Lajos utca 28-32. II. em. 1.), mint a „Hírcserélő” rendszer üzemeltetője. Al-adatfeldolgozók: Szerver szolgáltatók: 1) Microsoft Azure, Microsoft Ireland Operations Ltd. (székhelye: One Microsoft Place, South County Business Park, Leopardstown, Dublin 18, D18 P521, Ireland, Szerver helye: EU) – Szerver szolgáltató, Google Cloud EMEA Limited (székhelye:70 Sir John Rogerson’s Quay, Dublin 2, Ireland, Szerver helye: EU) – Szerver szolgáltató, AWS EMEA SARL (HEADQUARTER) Luxembourg Amazon Web Services EMEA SARL, székhelye: 38 avenue John F. Kennedy, Luxembourg, L-1855, Luxembourg – Szerver szolgáltató.

**Automatikus döntéshozatal, illetve profilalkotás történik-e az adatkezelés során:** nem történik.

1. **Az Adatkezelők által működtetett „Fejvadász bónusz” rendszer vonatkozáséban az ajánlott személlyel kapcsolatban megvalósuló személyes adatkezelés**

**Az adatkezelés folyamatának, főbb körülményeinek leírása:** Az Adatkezelők „Fejvadász bónusz” rendszer működtetnek a toborzási tevékenységük hatékonyságának növelése érdekében. A „fejvadász bónusz” rendszerben az adatkezelők által foglalkoztatott munkavállalóknak van lehetőségük „külsős” személyeket ajánlani egy-egy az Adatkezelőknél aktuálisan nyitott munkakör betöltésére.

A „Fejvadász bónusz” rendszer az Adatkezelők által működtetett belső tájékoztatási felületen az úgynevezett „Hírcserélő rendszeren” keresztül elérhető elektronikus formában. Az ajánlott személy az ajánlást követően egy e-mail üzenetet kap, benne a számára ajánlott pozíció leírásával, továbbá a jelentkezéshez szükséges elektronikus felülettel. A felületen keresztül történő jelentkezés esetén az érintettnek az e-mail címét kell megadnia, valamint az önéletrajzát feltöltenie. Az ajánlott személy részére automatikusan kiküldésre kerülő e-mail üzenet tartalmazza a vonatkozó adatkezelési tájékoztató elektronikus formátumának elérhetőségét, melyből az érintett tájékozódhat az adataival kapcsolatban végzett adatkezelési folyamattal kapcsolatban. Amennyiben az érintett jelentkezik a számára ajánlott munkakörre, a jelentkezés beküldését megelőzően az erre szolgáló kapcsoló megfelelő állásba állításával járulhat hozzá a személyes adatainak kezeléséhez. Ennek hiányában a jelentkezés nem kerül elküldésre.

Amennyiben az érintett nem jelentkezik a számára ajánlott pozícióba, úgy az Adatkezelők az ajánlási folyamat során rögzített személyes adatait nem látják, számukra a rendszer az ajánlás tényét mutatja az I-es pontban foglaltak szerinti személyes adatok kitakarásával. Az ilyen módon rögzített személyes adatok a rögzítést követő 3 hónap elteltével törlésre kerülnek.

**Az adatkezelés jogalapja**: Az érintett hozzájárulása, az állásra jelentkezéssel kapcsolatban, és az Adatkezelők jogos érdeke az ajánlási folyamattal kapcsolatban.

**Az adatkezelés célja:** A „Fejvadász bónusz” rendszer, valamint a munkaerő toborzási rendszer hatékony működtetése.

**A kezelt adatok köre:** Az ajánlott személy neve és e-mail címe, a számára ajánlott pozíció, valamint a jelentkezés esetén a leadott önéletrajzban szereplő adatok.

**Az adattárolás módja:** elektronikus adatbázisokban.

**Az adatok tárolásának határideje:** A felvételt nem nyert jelentkezők esetében érintett törlési kérelméig legfeljebb a beérkezéstől számított egy évig, illetve az Adatkezelő jogi kötelezettségeinek teljesítéséig, vagy jogos igényének érvényesíthetőségéig. A felvételt nyert munkavállalók esetében a felvételi eljárás befejeztét követő 3 évig, illetve az Adatkezelő jogi kötelezettségeinek teljesítéséig, vagy jogos igényének érvényesíthetőségéig. Amennyiben az érintett nem jelentkezik a számára ajánlott munkakörbe, úgy az ajánlást követő 3 hónap leteltével az ajánlással kapcsolatban rögzített személyes adatok törlésre kerülnek.

**Adattovábbítás történik-e az adatkezelés során, ha igen mely címzett részére:** nem történik adattovábbítás.

**A folyamatba bevont adatfeldolgozók:** Adatfeldolgozó: Blue Colibri International Korlátolt Felelősségű Társaság (székhelye: 1023 Budapest, Lajos utca 28-32. II. em. 1.), mint a „Hírcserélő” rendszer üzemeltetője. Al-adatfeldolgozók: Szerver szolgáltatók: 1) Microsoft Azure, Microsoft Ireland Operations Ltd. (székhelye: One Microsoft Place, South County Business Park, Leopardstown, Dublin 18, D18 P521, Ireland, Szerver helye: EU) – Szerver szolgáltató, Google Cloud EMEA Limited (székhelye:70 Sir John Rogerson’s Quay, Dublin 2, Ireland, Szerver helye: EU) – Szerver szolgáltató, AWS EMEA SARL (HEADQUARTER) Luxembourg Amazon Web Services EMEA SARL, székhelye: 38 avenue John F. Kennedy, Luxembourg, L-1855, Luxembourg – Szerver szolgáltató.

**Automatikus döntéshozatal, illetve profilalkotás történik-e az adatkezelés során:** nem történik.

1. **Az adatvédelmi incidensek kezelése**

Az adatvédelmi incidenst az Adatkezelő indokolatlan késedelem nélkül, és ha lehetséges, legkésőbb 72 órával a tudomásra jutás után bejelenti felügyeleti hatóságnak, kivéve, ha az adatvédelmi incidens valószínűsíthetően nem jár kockázattal a természetes személyek jogaira és szabadságaira nézve.

Az Adatkezelő az adatvédelmi incidensekről a törvényi előírásoknak megfelelően nyilvántartást vezet, melyben szereplő adatokat 5 évig őrzi. Az adatvédelmi incidensekkel kapcsolatos nyilvántartás az alábbi adatokat tartalmazza: Az adatvédelmi incidenssel érintettek körét és számát, az érintett személyes adatok körét, az adatvédelmi incidens időpontját, az adatvédelmi incidens körülményeit, hatásait, az adatvédelmi incidens orvoslására megtett intézkedéseket.

Ha az adatvédelmi incidens valószínűsíthetően magas kockázattal jár a természetes személyek jogaira és szabadságaira nézve, az Adatkezelő az incidensről indokolatlan késedelem nélkül tájékoztatja az érintettet. A tájékoztatásban világosan és közérthetően ismerteti az adatvédelmi incidens jellegét és főbb körülményeit, illetve az Adatkezelő által az orvoslásra tett intézkedéseket.

Az érintettek tájékoztatását a felügyeleti hatóság is elrendelheti, ha mérlegelése alapján kialakult véleménye szerint az adatvédelmi incidens magas kockázattal jár.

Az Adatkezelőnek nem kell tájékoztatnia az érintettet az adatvédelmi incidensről az alábbi feltételek valamelyikének fennállása esetén:

* az Adatkezelő megfelelő technikai és szervezési védelmi intézkedéseket hajtott végre, és ezen intézkedéseket az incidens által érintett adatok tekintetében alkalmazták, különösen azokat az intézkedéseket (pl.: titkosítás), amelyek a hozzáférésre jogosulatlan személyek számára értelmezhetetlenné teszik az adatokat;
* az Adatkezelő az incidenst követően olyan további intézkedéseket tett, amelyek biztosítják, hogy az érintett jogaira és szabadságaira jelentett, magas kockázat a továbbiakban valószínűsíthetően nem valósul meg;
* a tájékoztatás aránytalan erőfeszítést tenne szükségessé. Ilyen esetekben az Adatkezelő az érintetteket nyilvánosan közzétett információk útján tájékoztatja, vagy olyan hasonló intézkedést hoz, amely biztosítja az érintettek hasonlóan hatékony tájékoztatását.
1. **Jogorvoslat**

Amennyiben az adatkezelés érintettjének panasza merül fel a személyes adataik kezelésével kapcsolatban, célszerű azt elsődlegesen az Adatkezelő felé jelezniük az ügy mihamarabbi tisztázása, illetve békés úton történő rendezése érdekében.

Emellett minden érintett jogosult arra, hogy abban az esetben, ha megítélése szerint az Adatkezelő személyes adatainak kezelése során megsértette a rá vonatkozó adatvédelmi jogszabályokat, panaszt tegyen a szokásos tartózkodási helye, a munkahelye vagy a feltételezett jogsértés helye szerinti felügyeleti hatóságnál. Továbbá minden természetes és jogi személy jogosult a hatékony bírósági jogorvoslatra a felügyeleti hatóság rá vonatkozó, jogilag kötelező erejű döntésével szemben. Valamint minden érintett jogosult hatékony bírósági jogorvoslatra, abban az esetben, ha megítélése szerint a személyes adatainak kezelésével kapcsolatos jogait, az adatvédelmi jogszabályok be nem tartásával megsértették.

**Felügyeleti Hatóság:** Nemzeti Adatvédelmi és Információszabadság Hatóság (NAIH)

* **Székhely:** 1055 Budapest, Falk Miksa utca 9-11
* **Levelezési cím:** 1363 Budapest, Pf.: 9.
* **Telefon:** +36 (1) 391-1400
* **Fax:** +36 (1) 391-1410
* **E-mail**:ugyfelszolgalat@naih.hu
**Honlap**:https://naih.hu/

Bírósági jogorvoslat az Adatkezelő székhelye szerinti Tatai Járásbíróságnál kezdeményezhető.

**Tata, 2025.02.17.**

**Szabó János Zoltán**  **Schwarczenberger Tamás**

 Ügyvezető Ügyvezető

 Coolbridge Kft. Güntner-Tata Hűtőtechnika Kft.